ราคาทองร่วง100บาท เงินบาทอ่อนค่าเล็กน้อย
สมาคมค้าทองคำรายงานราคาทองคำในประเทศปรับลดลง 100 บาท ทองแท่งขายออก 28,150 บาท ทองรูปพรรณขายออก 28,650 บาท ด้านเงินบาทอ่อนค่าลงเล็กน้อยเปิดตลาดอยู่ที่ระดับ 33.17 บาท/ดอลลาร์
27 ต.ค. 2564

เมื่อวันที่ 27 ต.ค. 64 สมาคมค้าทองคำรายงานราคาทองคำประจำวันเปิดตลาดปรับลดลง 100 บาท ทองแท่งรับซื้อ 28,050 บาท ขายออก 28,150 บาท ทองรูปพรรณ รับซื้อ 27,545.72 บาท ขายออก 28,650 บาทด้านภาวะค่าเงินบาทวันนี้ นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ระดับ 33.17 บาท/ดอลลาร์ อ่อนค่าเล็กน้อยจากปิดตลาดเย็นวานนี้ที่ระดับ 33.13 บาท/ดอลลาร์เช้านี้เงินบาทอ่อนค่า สอดคล้องกับภูมิภาค จากดอลลาร์กลับมาฟื้นตัว หลังตัวเลขยอดขายบ้านใหม่เดือนก.ย. และดัชนีความเชื่อมั่นผู้บริโภคเดือนต.ค.จาก Conference Board ของสหรัฐฯ ออกมาดีเกินคาด โดยวันนี้ปัจจัยในประเทศที่ต้องติดตาม คือ ดัชนีผลผลิตอุตสาหกรรม (MPI) เดือนก.ย. ของไทย"บาทอ่อนค่าจากเย็นวานนี้ จากเมื่อคืนนี้ที่ดอลลาร์ฟื้นตัว หลังตัวเลขเศรษฐกิจสหรัฐฯ ออกมาดีเกินคาด" นักบริหารเงิน กล่าวนักบริหารเงินประเมินกรอบการเคลื่อนไหวของเงินบาทในวันนี้ไว้ที่ 33.10 - 33.30 บาท/ดอลลาร์